สวัสดีค่ะ คือหนูรู้สึกว่าบริเวณกกหูหรือด้านหน้าหูข้างขวา พอสัมผัสไปแล้วมันเหมือนมีก้อนแข็งๆบวมอยู่ด้านใน เป็นก้อนไม่ใหญ่มากค่ะ ซึ่งอีกข้างนึงไม่เป็น แบบนี้มีโอกาสเป็นต่อมน้ำลายอักเสบมั้ยคะ
สวัสดีค่ะ อาการคลำได้ก้อนแข็งๆบวมอยู่ด้านในกกหูหน้าหูข้างขวา อาจมีสาเหตุมาจาก ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ซึ่งอาจเป็นสาเหตุให้ต่อมน้ำเหลืองตรงบริเวณหูและคอโตผิดปกติได้ สาเหตุอื่นๆเช่น เป็นก้อนจากสาเหตุอื่นเช่น ต่อมน้ำลายมีการฉีกขาดหรืออักเสบ เนื้องอกไขมัน ต่อมน้ำลายโต ถุงน้ำในต่อมไขมันอุดตัน เป็นเนื้องอกของชั้นผิวหนัง เป็นต้นซึ่งถ้าก้อนใหญ่ขึ้นเร็ว ปวด บวม กดเจ็บ มากขึ้นเรื่อยๆ ควรไปพบแพทย์เพื่อตรวจเพิ่มเติมว่าเป็นการติดเชื้อที่ควรได้รับยาฆ่าเชื้อภายใต้การดูแลของแพทย์ร่วมด้วยหรือไม่ หรือมีการติดเชื้อใดๆในช่องหู คอ จมูกที่ควรได้รับการรักษาไปด้วยหรือเปล่าในเบื้องต้นไม่ไปกดก้อนเองบ่อยๆ ยังไม่เอายาอะไรไปทาเอง